NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NÁVRH**

**Z á k o n**

z ........2014,

**ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov**

Národná rada Slovenskej republiky sa uzniesla na tomto zákone **:**

 **Čl. I**

Zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení nálezu Ústavného súdu Slovenskej republiky č. 77/1998 Z. z., zákona č. 86/2000 Z. z., zákona č. 138/2002 Z. z., zákona č. 100/2003 Z. z., zákona č. 551/2003 Z. z., zákona č. 215/2004 Z. z., zákona č. 360/2004 Z. z., zákona č. 253/2005 Z. z., nálezu Ústavného súdu Slovenskej republiky č. 320/2005 Z. z., zákona č. 261/2006 Z. z., zákona č. 199/2007 Z. z., zákona č. 400/2009 Z. z., zákona č. 38/2010 Z. z., zákona č. 153/2011 Z. z., zákona č. 187/2011 Z. z., uznesenia Ústavného súdu Slovenskej republiky č. 191/2011 Z. z., uznesenia Ústavného súdu Slovenskej republiky č. 237/2011 Z. z., zákona č. 69/2012 Z. z., zákona č. 79/2012 Z. z., zákona č. 236/2012 Z. z., zákona č. 296/2012 Z. z. zákona č. 330/2012 Z. z., zákona č. 309/2013 Z. z a zákona č. 402/2013 Z. z. sa mení a dopĺňa takto:

V § 24 ods. 1 sa na konci druhej vety bodka nahrádza bodkočiarkou a pripájajú sa tieto slová: „ak je navrhovateľom zákona poslanec, nemožno bez jeho súhlasu navrhnutý program schôdze zmeniť tak, aby neobsahoval ním podaný návrh zákona.“.

V § 24 odsek 5 znie:

„(5) Národná rada môže na návrh aspoň troch poslaneckých klubov aj počas schôdze národnej rady hlasovaním bez rozpravy zaradiť nový bod programu schôdze alebo vypustiť schválený bod jej programu; ak je schváleným bodom programu schôdze návrh zákona podaný poslancom, nemožno tento bod vypustiť bez jeho súhlasu. Nový bod programu schôdze môže národná rada hlasovaním bez rozpravy zaradiť aj na návrh predsedu národnej rady.“.

V § 72 odsek 2 znie:

„(2) Predseda národnej rady bezprostredne po doručení zaradí návrh zákona do návrhu programu najbližšej schôdze národnej rady; návrh zákona nemožno zaradiť do návrhu programu najbližšej schôdze, ak neuplynula lehota ustanovená v odseku 1 alebo ak návrh zákona nebol podaný v lehote podľa § 96 ods. 3.“.

**Čl. II**

Tento zákon nadobúda účinnosť 15. apríla 2015.